- Hindi News
- National
- मंडाभीमसिंह|चारणवास मेंनवनिर्मित मंदिर में बुधवार को डूंगरी के संत हीरापुरी
मंडाभीमसिंह|चारणवास मेंनवनिर्मित मंदिर में बुधवार को डूंगरी के संत हीरापुरी
मंडाभीमसिंह|चारणवास मेंनवनिर्मित मंदिर में बुधवार को डूंगरी के संत हीरापुरी महाराज, बधाल के लक्ष्मण महाराज के सान्निध्य में कलश यात्रा के बाद श्री जानकीनाथ महाराज की मूर्ति स्थापना की गई। मूर्ति स्थापना के दौरान श्रद्धालुओं द्वारा लगाए गए जानकीनाथ के जयकारों से पूरे गांव का माहौल धर्ममय हो गया। इस दौरान पंडित प्रमोद शर्मा के द्वारा कलश यात्रा की पूजा-अर्चना की गई। मूर्ति स्थापना के बाद संपूर्ण गांव को पंगत प्रसादी वितरित की गई तथा जानकीनाथ जी की मनोरम झांकी सजाई गई।
कलशयात्रा के साथ ज्ञान महोत्सव शुरु
कालाडेरा|कस्बे केडाबर कॉलोनी में बुधवार को महंत जानकीदास महाराज के सान्निध्य में श्रीमद भागवत कथा ज्ञान महोत्सव का शुभारंभ हुआ। कथा के प्रथम दिन व्यास पीठासीन पं. चिरंजी लाल शास्त्री ने भागवत कथा के महात्म्य एवं गो कर्ण कथा पर प्रकाश डालते हुए कहा कि भागवत कथा को सुनने से मनुष्य के पापों का नाश हो जाता है। इससे पूर्व कस्बे के मुरली मनोहर मंदिर से कथा स्थल तक कलश यात्रा का आयोजन हुआ। मंदिर में पंडितों ने प्रधान यजमान प्रभूदयाल कुम्हार एवं सांवर मल कुम्हार से कलशों की पूजा-अर्चना करवाई। इसके बाद कलश यात्रा गाजे-बाजे के साथ नगर भ्रमण करते हुए कथा स्थल पहुंची। जहां पर यात्रा का समापन हुआ।
महायज्ञके लिए भूमि पूजन
हस्तेड़ा |ग्रामजालिम सिंह का बास (सांदरसर) स्थित श्री नंदपुरी आश्रम में 8 से 12 मई तक आयोजित होने वाले 33 कुंडात्मक श्री चंडी महायज्ञ कार्यक्रम के लिए आश्रम के महंत नंदपुरी महाराज के सान्निध्य में ध्वज रोपण तथा भूमि पूजन कार्यक्रम हुआ। यज्ञाचार्य पं. महेश शास्त्री के नेतृत्व में यज्ञ भूमि पर पूजन तथा ध्वज रोपण करवाया। इस अवसर पर महंत नंदपुरी महाराज ने कहा कि यज्ञ भगवान सभी कामनाओं की पूर्ति करते हैं। यज्ञाचार्य पंडित महेश शास्त्री ने कहा कि यज्ञ से पापों का नाश होता है। रात्रि में भजनामृत कार्यक्रम का आयोजन हुआ। इस मौके पर कालीमाता, भैरू, हनुमानजी महाराज शिव पंचायत की मनोरम झांकी सजाई गई।
निर्णयलेने से पहले सौ बार सोचें
शिवदासपुरा |ग्रामछोटा बुहारिया में सीतारामजी मंदिर में कथा वाचक पं. कुंजबिहारी के द्वारा आयोजित हो रही राम कथा में अयोध्या से आए संत भोले बाबा के द्वारा प्रवचनों में कहा कि किसी के प्रति निर्णय लेने से पहले सौ बार सोचना चाहिए। कई बार जो देखते हैं वह पूरा सच नहीं होता है। कथा के बीच-बीच में श्रद्धालुओं द्वारा जयकारे लगाने से पांडाल गूंजता रहा। इस अवसर पर सैकड़ों श्रद्धालु मौजूद थे।
काॅलेजके लिए बांटे पीले चावल
फागी|उपखण्ड मुख्यालयपर सरकारी महाविद्यालय खुलवाने की मांग को लेकर युवा टीम द्वारा चलाया गया कालेज खोलो अभियान को आगे बढ़ाते हुए 5 मार्च को आंदोलन की आगामी रूप रेखा तैयार करने को लेकर 5 मार्च को फागी में संगठित होकर आंदोलन को सफल बनाने के लिए क्षेत्र के युवाओं ने बुधवार को पूर्व छात्रसंघ अध्यक्ष अर्जुन चिंदौला, हरि भगत, किशन प्रधान, सुरेन्द्र धाभाई के नेतृत्व में अलग अलग टीमें गठित कर ग्राम चकवाड़ा, चौरू, पचाला, रोटवाड़ा, कासेंल, नारेड़ा, मंडावरी, मांदी सहित करीब दो दर्जन गांवों का दौरा कर पीले चावल बांटकर निमंत्रण दिया।
श्यामके जयकारों से गूंजने लगे मार्ग
गोविंदगढ़|खाटूश्याम बाबाका मेला शुरु होते ही खाटूश्यामजी जाने वाले विभिन्न मार्गों में अभी से बाबा श्याम के निशान हाथों में उठाए पदयात्रियों की भीड़ बाबा के जयकारे लगाते हुए आगे बढ़ती नजर अाने लगी है। बाबा का मुख्य मेला एकादशी बारस को होता है, लेकिन बाबा के भक्तों की बढ़ती संख्या काे देखते हुए 10 दिन पहले से ही मेला शुरु होने लगा है। इसके साथ ही रींगस से खाटू के बीच पदयात्रियों की सेवा करने के लिए भंडारों विश्राम स्थलों में निशान सेवक स्वयंसेवक पदयात्रियों की सेवा में जुट गए हैं।
खाटू-दादियामार्ग शुरु करें तो मिल सकती है राहत:खाटूश्यामजी मेलेको लेकर लाखों की संख्या में पदयात्री जयपुर रोड, सीकर रोड अन्य सड़कों से बाबा के धाम में पहुंचेंगे। ऐसे में वाहनों को खाटूश्यामजी से पलसाना होते हुए जयपुर सीकर के लिए निकाला जाता है। इसके साथ ही अगर प्रशासन प्रयोग करें तो अन्य मार्ग से भी वाहनों को निकाला जा सकता है। इससे पलसाना रोड पर दबाव कम होगा, साथ ही वाहन चालकों का ईंधन भी बचेगा। किशनपुरा सरपंच अनिता रोज अशोक कुमार शर्मा ने बताया कि खाटू से लेकर आभावास तक डामर सड़क है। इसके साथ आभावास से दादिया तक ग्रेवल सड़क है। जिस पर भी वाहन आसानी से चल सकते हैं। दादिया से लेकर किशनपुरा होते हुए मुख्य हाइवे तक डामर सड़क है। अगर इस सड़क से वाहनों को निकाला जाता है तो यात्रियों को तो सुविधा होगी ही साथ इन गांवों में रोजगार के साधन भी बढेंग़े।
प्रशासनस्वयंसेवक रहेंगे अलर्ट
श्यामबाबा के मेले को देखते हुए कस्बे सहित आसपास के गांवों में स्वयंसेवक प्रशासन अभी से अलर्ट नजर आने लगा है। पुलिस जहां नियमित गश्त कर रही है। वहीं स्वयंसेवक सेवा में जुटने लगे हैं। पुलिस प्रशासन अवैध वाहनों ओवरलोड वाहनों को कंट्रोल करने में लगा है। ताकि किसी पदयात्री के साथ कोई अनहोनी नहीं हो पाए।
माधोराजपुरा|श्रीश्याम मित्र मंडल माधोराजपुरा के तत्वावधान में लखदातार के जयकारों के साथ कस्बे से बुधवार को 25वीं खाटूश्यामजी के लिए पदयात्रा रवाना हुई। पदयात्रा संयोजक मदन लाल सेखाटिया ने बताया कि पदयात्रा बालावाला, जयपुर, चौमू, रींगस हाेते हुए 7 मार्च को खाटू पहुंचेगी। इस दौरान पूरा कस्बा श्याम के जयकारों से गूंज रहा था।
गोविंदगढ़. खाटूश्यामजीजाते बाबा के पदयात्री।
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva